**Planlegger for** [**Ferdigstilling av påbegynt lærerutdanning 1-7**](https://www.hvl.no/studier/studieprogram/fullforing-av-pabegynt-larerutdanning-1-7/)

**Kjære kommende student ved Høgskulen på Vestlandet!**

Dette dokumentet er ment som en planlegger for ditt studium ved HVL. Her får du informasjon om hvordan planleggeren skal utfylles, samt veien videre. Formålet med planleggeren er å bevisstgjøre deg, som kommende student, på hva du har av tidligere lærerutdanning – og hva som gjenstår før du får vitnemål for 4-årig grunnskolelærerutdanning. Under følger en presisering av hva som må inngå i din lærerutdanning.

Når du har fylt ut planleggeren kan du ta kontakt med studieveileder Øystein Frøyland, og etter avtale, sende den til ham, sammen med vitnemålet ditt fra [Vitnemålsportalen](https://www.vitnemalsportalen.no/). Da vil vi gjøre en faglig vurdering av din tidligere utdanning for å finne ut hva du eventuelt vil få innpasset og hva som må til for å ferdigstille din lærerutdanning. Din utdanningsplan vil være klar rundt studiestart. Det er beskrivelsene i [rammeplanen](https://lovdata.no/dokument/SF/forskrift/2010-03-01-295?q=Grunnskolel%C3%A6rerutdanning) som bestemmer krav og innhold til din grad som grunnskolelærer. Last også opp planleggeren i din søknad i søknadsweb under «mine dokumenter», når du søker.

Du søker om å ferdigstille påbegynt lærerutdanning 1-7. Her er kravene for vitnemål:

**Praksis:**

Du må ha minst 100 dager (20 uker) veiledet og bestått praksis.

* Dokumentert realkompetanse fra undervisning i grunnskolen kan erstatte inntil 15 praksisdager. Mer informasjon om hvordan søke og formelle krav til innhold kommer senere.
* Antall praksisdager må være dokumentert i karakterutskrift, eller i en bekreftelse fra studiestedet.

**Obligatoriske emner:**

* Pedagogikk og elevkunnskap: 60 studiepoeng, inkludert 15 studiepoeng bacheloroppgave. De som ikke har bacheloroppgave fra 4-årig grunnskolelærerutdanning må ta denne.
* Norsk: 30 studiepoeng (skolefag)
* Matematikk: 30 studiepoeng (skolefag)
* Skolefag: 90-120 studiepoeng skolefag - minst to fra følgende fag:
	+ Engelsk, KRLE (kristendom, religion, livssyn og etikk,) kroppsøving, kunst og håndverk, mat og helse, musikk, naturfag, samfunnsfag og språk som undervises i den norske skolen, evt. påbygning i norsk eller matematikk
* Skolerelevante fag: Opptil 30 studiepoeng kan være skolerelevante fag

*Hvert enkelt fag må være på minst 30 studiepoeng og ett av fagene må være på 60 studiepoeng. Opptil 30 studiepoeng kan være skolerelevante fag. Du kan kun følge emner med ledige studieplasser ved HVL, og har anledning til å ta skolerelevante fag ved andre utdanningsinstitusjoner og så søke innpassing i graden etterpå.*

*Totalt må du ha 240 studiepoeng.*

*Dersom du skal avlegge praksis, må du legge frem politiattest. Jfr. Universitets- og høgskoleloven §4-9 første ledd.  Mer informasjon om dette finner du på våre* [*nettsider*](https://www.hvl.no/student/politiattest/)*.*

**Planleggeren**

Skriv inn antall praksisdager du har gjennomført og emner du tidligere har tatt på lærerutdanningen.

|  |  |  |  |
| --- | --- | --- | --- |
| Antall praksisdager | Pedagogikkemner | Skolefag  | Skolerelevante fag |
|  |  |  |  |
|  |  |  |
|  |  |  |
|  |  |  |
|  |  |  |

Skriv inn antall praksisdager og emner du mangler.

|  |  |  |  |
| --- | --- | --- | --- |
| Antall praksisdager | Pedagogikkemner | Skolefag  | Skolerelevante fag |
|  |  |  |  |
|  |  |  |
|  |  |  |
|  |  |  |
|  |  |  |